《台城路·滇南山茶有高二三丈者，称绝艳。今见崇胜寺观音殿下高亦丈余，绿硬红肥，非他花可及》
宋代·王用宾

寒江漠漠嘉陵路，重游古观音殿。磬口初含，檀心未吐，蓦见枝头放焰。

殷红数点。料说法僧高，曼陀花散。碧树秾葩，未须惊绝滇南艳。

紫薇红透百日，合平分节令，春早冬晚。萼绿仙癯，牡丹娇软，争似猩唇清健。

豪华占断。判耐冷经时，众芳冠冕。涕唾随人，又谁揩倦眼。

作者简介：嘉兴府崇德人，字子安。宁宗嘉定初举进士。志欲尽读天下书，手抄口诵，至忘寝食。乡之登仕者多出其门。以不欺、不贪为座右铭。